NASA'dan yangi suratlar: Saturnning chuchvarasimon yo‘ldoshlari

Tadqiqotchilar Kassini zondi tomonidan suratga olingan suratlarni taqdim etishdi. Apparat oltinchi sayyoraning uch yo‘ldoshini suratga olgan. Ularga Dafnis, Atlas va Pan nomlari berildi. NASA shu haqida xabar berdi. 
Mutaxassislar kadrlarni filtrlar yordamida qayta ishlashdi. Shundan so‘ng Saturn yo‘ldoshlari suratlarining aniqligi oshdi. 

Suratlar, aniqrog‘i yo‘ldoshlarning "gastronomik" shakllari internet foydalanuvchilari orasida qizg‘in muhokamaga sabab bo‘ldi. Inglizzabon foydalanuvchilar ularni "pies" deb atagan bo‘lishsa, rusiyzabonlar yangi yo‘ldoshlarni "chuchvara" deb nomlashgan.